सरकार ने MR कुमार को तीसरा एक्सटेंशन नहीं दिया, सिद्धार्थ अभी कंपनी में MD हैं
Life Insurance Corporation (LIC) - Siddhartha Mohanty Appoints As LIC Interim Chief. सिद्धार्थ मोहंती को जीवन बीमा निगम यानी LIC का नया चेयरमैन बनाया गया है। सिद्धार्थ फिलहाल एलआईसी हाउसिंग फाइनेंस के मैनेजिंग डायरेक्टर (एमडी) और चीफ एक्जीक्यूटिव ऑफिसर (सीईओ) है
सिद्धार्थ मोहंती को जीवन बीमा निगम यानी LIC का चेयरमैन बनाया गया है। उन्हें 14 मार्च से तीन महीने के लिए चेयरमैन का अतिरिक्त प्रभार दिया गया है। अभी वो LIC के MD है। इससे पहले वो LIC हाउसिंग फाइनेंस के MD और CEO रह चुके हैं। LIC के वर्तमान चेयरमैन मंगलम रामसुब्रमण्यम कुमार को एक्सटेंशन नहीं मिलने के बाद सिद्धार्थ को ये जिम्मेदारी सौंपी गई है।
सरकार ने 2019 में एमआर कुमार को LIC का चेयरमैन बनाया था। वह 30 जून 2021 तक इस पद पर रहें। जुलाई 2021 से मार्च 2022 तक उन्हें पहला एक्सटेंशन मिला। फिर अप्रैल 2022 से मार्च 2023 तक दूसरा एक्सटेंशन मिला। अब कुमार के कार्यकाल को नहीं बढ़ाने का केंद्र का फैसला ऐसे समय में आया है जब अमेरिकी शॉर्ट सेलर हिंडनबर्ग रिसर्च के आरोपों के कारण अडाणी ग्रुप में LIC के इन्वेस्टमेंट की गहन जांच की जा रही है।
1 फरवरी 2021 से LIC के MD हैं सिद्धार्थ 
सिद्धार्थ मोहंती को 1 फरवरी, 2021 को LIC का MD बनाया गया था। उन्होंने टीसी सुशील कुमार की जगह ली थी, जो 31 जनवरी, 2021 को रिटायर हुए थे। वह 30 जून, 2023 को अपने रिटायरमेंट तक इस पद पर काम करेंगे। LIC को एक चेयरमैन और चार MD लीड करते हैं।
LIC भारत की सबसे बड़ी इंश्योरेंस कंपनी
ग्रॉस रिटन प्रिमियम्स (GWP) के मामले में LIC भारत की सबसे बड़ी इंश्योरेंस कंपनी और दुनिया की पांचवीं सबसे बड़ी कंपनी है। यह कुल संपत्ति के हिसाब से दुनिया की दसवीं सबसे बड़ी बीमा कंपनी भी है। कंपनी के पास 13.35 लाख एजेंट और 27.80 करोड़ रुपए की सर्विसेज पॉलिसीज है, जो इसे ग्लोबली तीसरा सबसे मजबूत बीमा ब्रांड बनाती है।